Vilnius, 2025 m. gruodžio 8 d.

**Apsipirkite šventėms pigiau: „Lidl“ sumažino reguliarią „Pilos“ sviesto kainą**

**Tęsdami pagrindinę savo misiją užtikrinti žemas produktų kainas kiekvieną dieną ir prieš šventes siekdami pirkėjams pasiūlyti apsipirkti dar pigiau, prekybos tinklas „Lidl“ mažina reguliarią sviesto kainą. Nuo šiol vos už 1,39 euro klientai galės įsigyti 180 g jau pamėgto 82 proc. „Pilos“ sviesto.**

„Sviestas yra vienas populiariausių produktų visoje pieno produktų kategorijoje ir itin dažnai atsiduria pirkėjų krepšeliuose, todėl jo kaina yra itin svarbi, ypač artėjant šventėms, kai virtuvėje jo sunaudojama gerokai daugiau nei įprastai. Mažindami reguliarią sviesto kainą, siekiame dar labiau atliepti pirkėjų lūkestį sutaupyti ir kartu priminti, kad „Lidl“ klientams nereikia laukti akcijų ar specialių pasiūlymų – jie bet kada užsukę į parduotuvę gali įsigyti aukštos kokybės produktų už žemą kainą“, – sako „Lidl Lietuva“ šviežio ir šaldyto maisto pirkimų skyriaus vadovas Domantas Vizbaras.

Sumažintą „Pilos“ sviesto reguliarią kainą lėmė „Lidl“ privatus prekės ženklas bei galimybė nuolat derėtis su Lietuvos ir Europos sviesto gamintojais.

D. Vizbaras atkreipia dėmesį, kad privačių prekės ženklų produktai „Lidl“ parduotuvėse sudaro beveik 90 proc. asortimento, o tai leidžia greitai reaguoti ir pirkėjams pasiūlyti ne tik trumpalaikes akcijas, bet ir reguliariai mažesnes maisto produktų kainas. Tą įrodo ir atliekami rinkos tyrimai. „SeeNext“ slapto pirkėjo tyrimas patvirtino, kad lapkričio 4 d. „Lidl“ siūlė pigiausią dažno vartojimo prekių krepšelį.

„Mūsų tikslas – visada užtikrinti „Lidl“ klientams geriausią kainą rinkoje. Tam nuolat deramės su tiekėjais ir stengiamės geresnes kainas pasiūlyti ir pirkėjams. Konkurencingumui palaikyti svarbi ir mūsų strategija, orientuota į privačius prekės ženklus. Jie sudaro didelę asortimento dalį, leidžia efektyviau valdyti kaštus ir kasdien pasiūlyti dar patrauklesnes kainas.

Klientų pasitikėjimas privačiais prekės ženklais nuolat auga, nes žmonės vis rečiau linkę permokėti vien tik už žinomą vardą ir renkasi galimybę sutaupyti. Tikime, kad nauja, mažesnė kaina paskatins dar daugiau klientų rinktis būtent šias prekes ir taip sutaupyti ne tik kasdienai, bet ir šventiniam stalui“, – sako D. Vizbaras.

**Kalėdinio stalo pažiba – sviestiniai sausainiai**

„Lidl“ kviečia pasinaudoti sumažėjusia sviesto kaina ir išsikepti tradicinių sviestinių sausainių, kurie puikiai tiks skanauti tiek laukiant švenčių, tiek ir per šventes.

Sviestiniai sausainiai (30 vnt.):

Reikės:

* 230 g kambario temperatūros „Pilos“ sviesto;
* 150 g cukraus;
* 1 a. š. vanilinio cukraus;
* 3 kiaušinių trynių;
* 280 g miltų;
* 15–30 ml „Pilos“ pieno;
* žiupsnelio druskos.

Dideliame dubenyje iki purumo išplakite kambario temperatūros sviestą, cukrų, druską ir vanilinį cukrų. Sudėkite kiaušinių trynius ir dar kartą viską gerai išplakite. Suberkite miltus ir plakite tol, kol masė taps vientisa. Jei tešla labai tiršta, įpilkite 1–2 valgomuosius šaukštus pieno ir išmaišykite – tešla turi būti minkšta, bet ne lipni.

Drėgnais delnais suformuokite rutuliukus ir, palikdami tarpus, išdėliokite ant kepimo popieriumi ištiestos skardos. Lengvai paspauskite juos šakute, kad jie taptų plokštesni ir apibarstykite cukrumi.

Kepkite iki 190 laipsnių įkaitintoje orkaitėje 7–10 minučių, kol sausainiai gražiai pagels. Ištraukę iš orkaitės leiskite jiems visiškai atvėsti ir sutvirtėti. Skanaus!

Sviesto „Pilos“ sumažinta kaina galite įsigyti 83 „Lidl“ parduotuvėse 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Tel. +370 5 267 3228, mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)